**ĀRKĀRTAS DOMES SĒDES PROTOKOLS**

Nr.4

 2022. gada 13. aprīlī

Sēde sasaukta plkst. 13.00

Sēdi atklāj plkst. 13.00

**Darba kārtība:**

1. Par darba kārtību.
2. Par pašvaldības iestādes veco ļaužu mītnes “Sprīdīši” direktora apstiprināšanu amatā.
3. Par izmaksu noteikšanu Limbažu novada pašvaldības ēkām, atbilstoši primārā atbalsta sniegšanas nosacījumiem, kurās var izmitināt Ukrainas civiliedzīvotājus.
4. Par atbalstu Ukrainas civiliedzīvotājiem izglītībā un izglītības veicināšanas pasākumos.
5. Par grozījumu veikšanu Limbažu novada pašvaldības pedagoģiski medicīniskās komisijas nolikumā ( apstiprināts ar Limbažu novada domes 25.11.2021. sēdes lēmumu Nr.573 (protokols Nr.10, 66.§).
6. Par grozījumiem Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu” (protokols Nr.1, 18.§).
7. Par grozījumu veikšanu Limbažu novada pašvaldības 2022.gada 27.janvāra noteikumos Nr. 4 “Par atlīdzību un sociālajām garantijām Limbažu novada pašvaldības darbiniekiem un amatpersonām”.
8. Par rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, atklātās izsoles rezultātu apstiprināšanu.
9. Par Limbažu novada domes priekšsēdētāja vizīti sadraudzības pašvaldībā Handewittā Vācijā.

Sēde notiek attālināti tiešsaistē Webex platformā.

Sēdi translē tiešraidē Limbažu novada pašvaldības Youtube kontā: <https://www.youtube.com/watch?v=DdneW0FxS38>

Sēdi ieraksta audioformātā.

**Sēdi vada:** Limbažu novada domes priekšsēdētājs Dagnis Straubergs.

**Sēdi protokolē:** Limbažu novada pašvaldības Limbažu novada administrācijas Administratīvās nodaļas lietvede Dace Tauriņa.

**Sēdē piedalās deputāti:** Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš (1. – 3.darba kārtības jautājumam), Dāvis Melnalksnis, Rūdolfs Pelēkais, Dagnis Straubergs, Regīna Tamane, Didzis Zemmers (1. – 4.darba kārtības jautājumam).

**Sēdē nepiedalās deputāti:** Gunta Ozola (iemesls nav zināms), Arvīds Ozols (slimības dēļ), Ziedonis Rubezis (tiešo darba pienākumu dēļ), Edmunds Zeidmanis (iemesls nav zināms).

**Sēdē piedalās:**  Agnese Smalkā-France, Agris Blumers, Aiva Miškovska, Laila Ulmane, Andris Zunde, Anita Zvirbule, Anna Siliņa, Artis Ārgalis, Beāte Kožina, Jānis Bumburs, Dace Kurpniece, Dace Tauriņa (dace.taurina@aloja.lv), Dainis Jurka, Diāna Daktere, Digna Būmane, Edmunds Liepiņš, Evija Keisele, Ģirts Ieleja, Gita Kārnupe, Gundega Audzēviča, Gunita Bisniece, Inese Hedviga Podziņa, Ieva Zilvere, Ilga Tiesnese, Ilona Jēkabsone, Ilze Rubene, Ināra Lazdiņa, Inese Bite, Ineta Cīrule, Ineta Laizāne, Iveta Beļauniece, Iveta Kupča, Izita Kļaviņa, Jana Beķere, Jana Mošura, Juris Graudiņš, Katrīna Žibala, Lāsma Liepiņa, Armands Leimanis, Inga Indriksone, Raimonds Straume, Raivis Galītis, Rihards Būda, Sandra Romeiko, Sigita Upmale, Kristīne Mežapuķe, Solvita Kukanovska, Aira Lapkovska, Zanda Aderniece, Ziedonis Tomsons.

**1.**

**Par darba kārtību**

Ziņo D. Straubergs

Iepazinusies ar Domes priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 10 deputāti (Edžus Arums, Jānis Bakmanis, Māris Beļaunieks, Lija Jokste, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

apstiprināt šādu sēdes darba kārtību:

1. Par darba kārtību.
2. Par pašvaldības iestādes veco ļaužu mītnes “Sprīdīši” direktora apstiprināšanu amatā.
3. Par izmaksu noteikšanu Limbažu novada pašvaldības ēkām, atbilstoši primārā atbalsta sniegšanas nosacījumiem, kurās var izmitināt Ukrainas civiliedzīvotājus.
4. Par atbalstu Ukrainas civiliedzīvotājiem izglītībā un izglītības veicināšanas pasākumos.
5. Par grozījumu veikšanu Limbažu novada pašvaldības pedagoģiski medicīniskās komisijas nolikumā ( apstiprināts ar Limbažu novada domes 25.11.2021. sēdes lēmumu Nr.573 (protokols Nr.10, 66.§).
6. Par grozījumiem Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu” (protokols Nr.1, 18.§).
7. Par grozījumu veikšanu Limbažu novada pašvaldības 2022.gada 27.janvāra noteikumos Nr. 4 “Par atlīdzību un sociālajām garantijām Limbažu novada pašvaldības darbiniekiem un amatpersonām”.
8. Par rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, atklātās izsoles rezultātu apstiprināšanu.
9. Par Limbažu novada domes priekšsēdētāja vizīti sadraudzības pašvaldībā Handewittā Vācijā.

**Lēmums Nr. 352**

**2.**

**Par pašvaldības iestādes veco ļaužu mītnes “Sprīdīši” direktora apstiprināšanu amatā**

Ziņo I. Rubene, debatēs piedalās R. Tamane, J. Bakmanis, R. Pelēkais, G. Bisniece

Limbažu novada Sociālā dienesta vadītāja I.Rubene informē, ka noslēgusies izvērtēšana uz izsludināto amata vakanci - iestādes veco ļaužu mītnes ⹂Sprīdīši” direktora amatu. Saskaņā ar Limbažu novada administrācijas 11.03.2022. izdoto pamatdarbības rīkojumu Nr. 4.1.1/22/102 ⹂Par amata kandidātu vērtēšanas komisijas izveidi” izveidotā komisija veikusi kandidātu izvērtēšanu.

Pamatojoties uz Amata kandidātu vērtēšanas komisijas 11.03.2022. lēmumu (protokols Nr.3.13.1/22/1, 1.§) un 17.03.2022. lēmumu Nr. 3.13.1/22/2par pretendentu izvērtēšanu uz Limbažu novada pašvaldības iestādes veco ļaužu mītnes ⹂Sprīdīši” direktora amatu, likuma „Par pašvaldībām" 21.panta pirmās daļas 9.punktu, **atklāti balsojot: PAR** – 11 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Par Limbažu novada pašvaldības iestādes – veco ļaužu mītnes “Sprīdīši” direktori iecelt Gunitu Bisnieci.
2. Noteikt, ka Gunita Bisniece darba pienākumus uzsāk ar 2022.gada 19.aprīli.
3. Kontroli par lēmuma izpildi uzdot Limbažu novada pašvaldības izpilddirektoram A.Ārgalim.

**Lēmums Nr. 353**

**3.**

**Par izmaksu noteikšanu Limbažu novada pašvaldības ēkām, atbilstoši primārā atbalsta sniegšanas nosacījumiem, kurās var izmitināt Ukrainas civiliedzīvotājus, kuri izceļo no Ukrainas vai kuri nevar atgriezties Ukrainā Krievijas Federācijas izraisītā konflikta dēļ**

Ziņo I. Lazdiņa, debatēs piedalās J. Bakmanis

Saskaņā ar Ukrainas civiliedzīvotāju atbalsta likuma 8.panta pirmo daļu, pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām. Ministru kabinets pēc pamatota ministriju pieprasījuma var pieņemt lēmumu par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem" šajā likumā noteiktā atbalsta sniegšanai līdzekļiem.

Ministru kabineta 12.03.2022. noteikumi Nr. 168 “Noteikumi par izmitināšanas un ēdināšanas pakalpojuma nodrošināšanu Ukrainas civiliedzīvotājiem” (turpmāk – Noteikumi Nr. 168) nosaka kārtību, kādā Ukrainas civiliedzīvotājiem tiek nodrošināts izmitināšanas un ēdināšanas pakalpojums. Noteikumu Nr. 168 2. punkts nosaka, ka izmitināšanas pakalpojums Noteikumu Nr.168 izpratnē ir Ukrainas civiliedzīvotāju nodrošināšana ar apmešanās vietu līdz 90 dienām.

Atbilstoši Noteikumiem Nr. 168 - izdevumus par Ukrainas civiliedzīvotājiem nodrošināto izmitināšanas pakalpojumu pašvaldībai sedz 100 % apmērā no izmitināšanas faktiskajām izmaksām, bet ne vairāk kā 20 *euro* par personu diennaktī.

Pakalpojumu izmaksu izcenojumu aprēķināšanas metodiku un apstiprināšanas kārtību nosaka „Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība” (turpmāk – Iekšējie noteikumi), kas apstiprināti ar Limbažu novada domes 28.10.2021. gada lēmumu Nr.374 (protokols Nr.4, 30.§).

Ņemot vērā minēto, kā arī pamatojoties uz likuma “Par pašvaldībām” 21.panta pirmās daļas 27.punktu, 41.panta ceturto daļu, Ukrainas civiliedzīvotāju atbalsta likuma 8.panta pirmo daļu un Noteikumu Nr. 168 2. punktu, 3. punktu un 12. punktu, **atklāti balsojot: PAR** – 11 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Aigars Legzdiņš, Dāvis Melnalksnis, Rūdolfs Pelēkais, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Izmitināt Ukrainas civiliedzīvotājus Limbažu novada pašvaldībai piederošajās ēkās, atbilstoši primārā atbalsta sniegšanas nosacījumiem, uz laiku līdz 90 dienām un apstiprināt diennakts izmitināšanas (nomas) izmaksas:

- Korģenes pamatskolas (Korģenes sabiedriskais centrs) telpu nomas pakalpojuma izmaksas vienai personai diennaktī EUR 9,96;

- Salacgrīvas vidusskolas dienesta viesnīcas I un II stāva telpu nomas pakalpojuma izmaksas vienai personai diennaktī EUR 14,50.

1. Par iestādi atbildīgai personai par katru mēnesi līdz nākošā mēneša 7 datumam sagatavot pieņemšanas nodošanas aktus ar pievienotiem palīdzības saņēmēju sarakstiem, kurus saskaņo Sociālais dienests, Valsts Budžeta finansējuma saņemšanai.
2. Pēc Valsts budžeta finansējuma saņemšanas saņemto finansējumu iekļauj iestādes budžeta ieņēmumos, attiecīgi par šādu summu palielina iestādes izdevumus, lai segtu faktiskās iemītnieku uzturēšanās izmaksas.
3. Izmaksas piemērojamas no brīža kad Ukrainas civiliedzīvotājs izmitināts pašvaldības telpās, atbilstoši primārā atbalsta sniegšanas nosacījumiem.
4. Noteikt atbildīgo par lēmuma izpildi Finanšu un ekonomikas nodaļas vadītāju.
5. Kontroli par lēmuma izpildi noteikt Limbažu novada pašvaldības izpilddirektoram.

Deputāts A. Legzdiņš beidz darbu sēdē.

**Lēmums Nr. 354**

**4.**

**Par atbalstu Ukrainas civiliedzīvotājiem izglītībā un izglītības veicināšanas pasākumos**

Ziņo S. Upmale, debatēs piedalās R. Tamane, I. Kupča, J. Bakmanis, D. Straubergs, J. Beķere

Saskaņā ar Ukrainas civiliedzīvotāju atbalsta likuma 8.panta pirmo daļu, pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām. Ministru kabinets pēc pamatota ministriju pieprasījuma var pieņemt lēmumu par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem" šajā likumā noteiktā atbalsta sniegšanai. līdzekļiem.

Saskaņā ar Ministru kabineta 12.03.2022. noteikumu Nr. 168 “Noteikumi par izmitināšanas un ēdināšanas pakalpojuma nodrošināšanu Ukrainas civiliedzīvotājiem” 2.punktu, valsts finansē ēdināšanas pakalpojumus Ukrainas civiliedzīvotājiem, ko nodrošina pašvaldības, līdz 90 dienām. Izdevumus par Ukrainas civiliedzīvotājiem nodrošināto ēdināšanas pakalpojumu pašvaldībai sedz 100 % apmērā no ēdināšanas faktiskajām izmaksām. Ja ēdināšanas pakalpojums tiek sniegts pašvaldības teritorijas ēdināšanas iestādē, ēdināšanas izmaksas nedrīkst pārsniegt konkrētās pašvaldības teritorijas ēdināšanas iestādes ēdināšanas pakalpojuma izcenojumu.

Atbalsts Ukrainas civiliedzīvotājiem patreiz neprasa papildus finanšu līdzekļus no Limbažu novada pašvaldības budžeta. Uzdodams Limbažu novada Izglītības pārvaldei pārraudzīt ēdināšanas procesa norisi, lai ēdināšana netiktu apmaksāta dubultā, piemēram, pusdienas, gan skolā, gan apmešanās vietā u.c.

Nepilngadīgam Ukrainas civiliedzīvotājam ir tiesības uz vispārējās izglītības ieguvi valsts vai pašvaldības izglītības iestādē tādā pašā kārtībā, kādā nodrošina izglītības ieguves iespējas nepilngadīgam patvēruma meklētājam atbilstoši Patvēruma likumā un citos normatīvajos aktos noteiktajam.

Nepilngadīgam Ukrainas civiliedzīvotājam ir tiesības iegūt pirmsskolas izglītību tās pašvaldības izglītības iestādē, kuras administratīvajā teritorijā ir bērna uzturēšanās vieta. Pedagogu atalgojumu nepilngadīgo Ukrainas civiliedzīvotāju pirmsskolas izglītības ieguves nodrošināšanai (no pusotra gada vecuma līdz pamatizglītības ieguves uzsākšanai) un mācību procesā izmantojamos mācību līdzekļus pirmsskolas izglītības programmu apguvei valsts finansē tādā pašā kārtībā un apjomā kā nepilngadīgam patvēruma meklētājam atbilstoši normatīvajiem aktiem, kas nosaka patvēruma meklētāju tiesības uz izglītību.

Nepilngadīgam Ukrainas civiliedzīvotājam ir tiesības turpināt iepriekš uzsākto profesionālās ievirzes izglītības ieguvi, apgūstot attiecīgas profesionālās ievirzes izglītības programmas valsts izglītības iestādēs, tādā pašā kārtībā, kādā nodrošina izglītības ieguves iespējas nepilngadīgam patvēruma meklētājam atbilstoši Patvēruma likumā un citos normatīvajos aktos noteiktajam.

Lai nepilngadīgos ukraiņu civiliedzīvotājus integrētu vietējā sabiedrībā, ir nosakāmi priekšnoteikumi to īstenošanai, tai skaitā bezmaksas sarunvalodas apguves iespējas, bezmaksas pedagoģisks un sociāls atbalsts (atbalsta personāls) izglītojamiem un vecākiem, veicinot iekļaušanos izglītības procesā, kā arī bezmaksas interešu izglītības nodarbības, bezmaksas profesionālās ievirzes izglītības nodarbības, bezmaksas ēdināšana pirmsskolas un vispārējās izglītības iestādēs.

Pamatojoties uz Ukrainas civiliedzīvotāju atbalsta likuma 8. panta pirmo daļu, 11. pantu, 13. pantu, 13.prim pantu, likuma „Par pašvaldībām” 12. pantu, 21. panta pirmās daļas 27.punktu, 41. panta pirmās daļas 4. punktu, 42. panta pirmo daļu, **atklāti balsojot: PAR** – 10 deputāti (Edžus Arums, Jānis Bakmanis, Māris Beļaunieks, Andris Garklāvs, Lija Jokste, Dāvis Melnalksnis, Rūdolfs Pelēkais, Dagnis Straubergs, Regīna Tamane, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Noteikt, ka Limbažu novada pašvaldība nodrošina:
	1. bezmaksas pedagoģisku, psiholoģisku un sociālu atbalstu (atbalsta personāls) izglītojamiem un vecākiem, veicinot iekļaušanos izglītības procesā;
	2. Bezmaksas interešu izglītības nodarbības, iekļaujot nepilngadīgos ukraiņu civiliedzīvotājus esošajās izglītojamo grupās;
	3. Bezmaksas profesionālās ievirzes izglītības nodarbības, iekļaujot nepilngadīgos ukraiņu civiliedzīvotājus esošajās izglītojamo grupās;
	4. Bezmaksas ēdināšanu pirmsskolas un vispārējās izglītības iestādēs līdz 90 dienām, saskaņā Ministru kabineta 12.03.2022. noteikumu Nr. 168 “Noteikumi par izmitināšanas un ēdināšanas pakalpojuma nodrošināšanu Ukrainas civiliedzīvotājiem” tiesisko regulējumu;
	5. Bezmaksas - nometņu piedāvājumu bērniem un ģimenēm, iekļaujot nepilngadīgos ukraiņu civiliedzīvotājus nometņu projektos.
2. Uzdot Limbažu novada Izglītības pārvaldei uzkrāt informāciju un attaisnojuma dokumentus par Ukrainas civiliedzīvotājiem sniegto ēdināšanas atbalstu un to izmaksām.
3. Kontroli par lēmuma izpildi veikt Limbažu novada pašvaldības izpilddirektoram.

Deputāts D. Zemmers beidz darbu sēdē.

**Lēmums Nr. 355**

**5.**

**Par grozījumu veikšanu Limbažu novada pašvaldības pedagoģiski medicīniskās komisijas nolikumā ( apstiprināts ar Limbažu novada domes 25.11.2021. sēdes lēmumu Nr.573 (protokols Nr.10, 66.§)**

Ziņo A. Smalkā-France

Likuma “Par pašvaldībām” 15.panta pirmās daļas 4.punkts nosaka, ka pašvaldībām ir šādas autonomās funkcijas: [..] gādāt par iedzīvotāju izglītību. Likuma „Par pašvaldībām” 21.panta pirmās daļas 27.punkts nosaka, ka pašvaldības dome var izskatīt jebkuru jautājumu, kas ir attiecīgās pašvaldības pārziņā un tikai pašvaldības dome var pieņemt lēmumus citos likumā paredzētajos gadījumos. Saskaņā ar tā paša likuma 41.panta pirmās daļas 2.punktu, pašvaldības dome pieņem iekšējos normatīvos aktus - nolikumus. Savukārt Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju. Limbažu novada pašvaldības pedagoģiski medicīniskās komisijas nolikumā veicami grozījumi attiecībā par speciālas sistēmas lietotāja tiesībām, dokumentu uzglabāšanu papīra formātā u.c.

Ņemot vērā minēto un pamatojoties uz likuma “Par pašvaldībām” 15.panta pirmās daļas 4.punktu, 21.panta pirmās daļas 27.punktu, 41.panta pirmās daļas 2.punktu, Valsts pārvaldes iekārtas likuma 73.panta pirmās daļas 1.punktu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Izdarīt grozījumus Limbažu novada pašvaldības pedagoģiski medicīniskās komisijas nolikumā (apstiprināts ar Limbažu novada domes 25.11.2021. sēdes lēmumu Nr.573 (protokols Nr.10, 66.§):
	1. aizstāt 5. punktā vārdus “Valsts izglītības informācijas sistēmā” ar vārdiem “Valsts un pašvaldību pedagoģiski medicīnisko komisiju informācijas sistēmā”;
	2. papildināt nolikuma 8.punktu ar 8.8. apakšpunktu šādā redakcijā: “informācijas ievadi Sistēmā.”;
	3. papildināt nolikuma 9.punktu ar 9.9. apakšpunktu šādā redakcijā: “ievadīt informāciju Sistēmā”;
	4. svītrot 10.punktā vārdus “sekretārs/informācijas sistēmas lietotājs, ja ir iespējams”;
	5. svītrot 10.6. punktu;
	6. papildināt nolikumu ar 11.1 punktu šādā redakcijā: “Komisijas locekļi no sava vidus ievēlē komisijas vadītāja aizvietotāju, kurš aizvieto Komisijas vadītāju tā prombūtnes laikā.”;
	7. aizstāt 22.punktā vārdus “ sekretārs/sistēmas lietotājs” ar vārdu “ vadītājs”;
	8. izteikt 23.punktu šādā redakcijā: “Visus iesniegtos dokumentus saglabā elektroniski.”;
	9. svītrot 28.punktā vārdus “pievienoto dokumentu kopijas”.
2. Atbildīgais par lēmuma izpildi ir Limbažu novada pašvaldības Administratīvā nodaļa.

**Lēmums Nr. 356**

**6.**

**Par grozījumiem Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu” (protokols Nr.1, 18.§)**

Ziņo Agnese Smalkā-France, debatēs piedalās R. Pelēkais, S. Upmale

Atbilstoši likuma „Par pašvaldībām” 21. panta pirmās daļas 24. punktam, pašvaldības dome var izskatīt jebkuru jautājumu, kas ir pašvaldības pārziņā, turklāt tikai dome var ievēlēt pašvaldības pārstāvjus un locekļus pašvaldības komitejās, komisijas, valdēs un darba grupās. Izglītības likuma 17.panta trešās daļas 19.punktā noteikts, ka novada pašvaldība nodrošina pašvaldības pedagoģiski medicīniskās komisijas darbību un pieejamību bērniem ar speciālām vajadzībām. Ministru kabineta 2012. gada 16. oktobra noteikumu Nr. 709 “Noteikumi par pedagoģiski medicīniskajām komisijām” 3. punktā noteikts, ka pašvaldību komisiju kompetencē ir sniegt atzinumu par atbilstošāko pirmsskolas izglītības programmu vai speciālo pirmsskolas izglītības programmu, speciālās pamatizglītības programmu izglītojamajiem ar garīgās attīstības traucējumiem, smagiem garīgās attīstības vai vairākiem smagiem attīstības traucējumiem, mācīšanās traucējumiem, valodas traucējumiem vai garīgās veselības traucējumiem no 1. līdz 4.klasei, kā arī vispārējās pamatizglītības programmu no 1. līdz 4.klasei.

Ar Limbažu novada domes 2021.gada 25.novembra lēmumu Nr. 573 “Par Limbažu novada pašvaldības Pedagoģiski medicīniskās komisijas nolikuma apstiprināšanu” (prot. Nr. 10; 66.§), apstiprināts komisijas nolikums. Komisijas sastāvā ir komisijas vadītājs, klīniskais vai izglītības psihologs, logopēds, speciālās izglītības skolotājs, ja ir iespējams, sertificēta ārstniecības persona – ārsts: Komisijas vadītājam ir augstākā izglītība speciālajā pedagoģijā, izglītības psiholoģijā, klīniskajā psiholoģijā, logopēdijā vai pedagoģijā un vismaz trīs gadu darba pieredze speciālajā pedagoģijā. Vismaz vienam Komisijas loceklim ir maģistra grāds klīniskajā vai izglītības psiholoģijā (piektais profesionālās kvalifikācijas līmenis) un vismaz trīs gadu pieredze izglītojamo intelektuālo spēju un emocionālā stāvokļa diagnostikā ar tiesībām lietot vismaz vienu no Latvijā adaptētajiem un standartizētajiem intelektuālo spēju testiem. Vismaz vienam komisijas loceklim ir augstākā izglītība logopēdijā un vismaz trīs gadu darba pieredze logopēdijā. Vismaz vienam komisijas loceklim ir augstākā izglītība speciālajā pedagoģijā un vismaz trīs gadu pieredze speciālajā pedagoģijā. Vismaz viens komisijas loceklis ir sertificēta ārstniecības persona – ārsts.

Pamatojoties uz likuma “Par pašvaldībām” 21. panta pirmās daļas 24. punktu, 27.punktu, 41.panta pirmās daļas 3.punktu, 61.panta pirmo daļu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Atbrīvot Antru Paegli no Limbažu novada pašvaldības Pedagoģiski medicīniskās komisijas sastāva.
2. Atbrīvot Lieni Čečiņu no Limbažu novada pašvaldības Pedagoģiski medicīniskās komisijas sastāva.
3. Iecelt Sigitu Upmali, Limbažu novada Izglītības pārvaldes vadītāju, Limbažu novada pašvaldības Pedagoģiski medicīniskās komisijas sastāvā.
4. Iecelt Diānu Stepanovu-Mihailovu, sertificētu ārstniecības personu – ārstu, saskaņā ar noslēgto līgumu, Limbažu novada pašvaldības Pedagoģiski medicīniskās komisijas sastāvā.
5. Veikt grozījumus Limbažu novada domes 2022.gada 27.janvāra lēmumā Nr. 16 “Par Limbažu novada pašvaldības Pedagoģiski medicīniskās komisijas sastāva apstiprināšanu” (protokols Nr.1, 18.§), izsakot 2. punktu šādā redakcijā:

“2. Apstiprināt Sigitu Upmali par Komisijas vadītāju”.

1. Limbažu novada Izglītības pārvaldes vadītājas vietniecei veikt lēmuma izpildes kontroli.

**Lēmums Nr. 357**

**7.**

**Par grozījumu veikšanu Limbažu novada pašvaldības 2022.gada 27.janvāra noteikumos Nr. 4 “Par atlīdzību un sociālajām garantijām Limbažu novada pašvaldības darbiniekiem un amatpersonām”**

Ziņo Agnese Smalkā-France, debatēs piedalās D. Straubergs

Limbažu novada pašvaldības 2022.gada 27.janvāra noteikumu Nr. 4 “Par atlīdzību un sociālajām garantijām Limbažu novada pašvaldības darbiniekiem un amatpersonām” 2.3. punktā ir izslēdzama norma, kas ietverta iekavās. Minētais apakšpunkts maldīgi norāda uz to, ka šie noteikumi neattiecas uz tehniskajiem darbiniekiem. Lai nodrošinātu vienādu noteikumu izpratni, dzēšamas iekavas ar tajās norādīto ierakstu.

Likuma „Par pašvaldībām” 21.panta pirmās daļas 27.punkts nosaka, ka pašvaldības dome var izskatīt jebkuru jautājumu, kas ir attiecīgās pašvaldības pārziņā un tikai pašvaldības dome var pieņemt lēmumus citos likumā paredzētajos gadījumos. Saskaņā ar tā paša likuma 41.panta pirmās daļas 2.punktu, pašvaldības dome pieņem iekšējos normatīvos aktus- noteikumus. Tāpat tā veic grozījumus tajos. Savukārt Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Pamatojoties uz likuma “Par pašvaldībām” 21.panta pirmās daļas 27.punktu, 41.panta pirmās daļas 2.punktu, Valsts pārvaldes iekārtas likuma 73.panta pirmās daļas 1.punktu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Izdarīt grozījumus Limbažu novada pašvaldības 2022.gada 27.janvāra noteikumos Nr. 4 “Par atlīdzību un sociālajām garantijām Limbažu novada pašvaldības darbiniekiem un amatpersonām” (apstiprināts ar Limbažu novada domes 27.01.2022. sēdes lēmumu Nr.103 (protokols Nr.1, 105.§): 2.punkta 2.3. apakšpunktā svītrot tekstu “(pedagoģiskajiem, tehniskajiem)”.
2. Atbildīgais par lēmuma izpildi ir Limbažu novada pašvaldības Administratīvā nodaļa.

**Lēmums Nr. 358**

**8.**

**Par rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, atklātās izsoles rezultātu apstiprināšanu**

Ziņo J. Graudiņš

Iepazīstoties ar Limbažu novada pašvaldības Skultes pagasta pakalpojumu sniegšanas centra vadītājas p.i. K. Mežapuķes informāciju, saskaņā ar Limbažu novada pašvaldības rūpnieciskās zvejas tiesību nomas izsoles komisijas 2022. gada 11.marta atklātās izsoles protokolu par rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, atklātajā izsolē nosolīto zvejas rīku limitiem, pamatojoties uz likuma ,,Par pašvaldībām” 21. panta pirmās daļas 27. punktu, Publiskas personas mantas atsavināšanas likuma 34. panta otro daļu, 47. pantu un Rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, atklātās izsoles nolikuma (apstiprināts ar Limbažu novada domes 24.02.2022. sēdes lēmumu Nr. 153, protokols Nr. 2, 49.§) 12.2. punktu, **atklāti balsojot: PAR** – 8 deputāti (Edžus Arums, Jānis Bakmanis, Māris Beļaunieks, Lija Jokste, Dāvis Melnalksnis, Rūdolfs Pelēkais, Dagnis Straubergs, Regīna Tamane), **PRET –** nav, **ATTURAS –** nav, balsojumā nepiedalās deputāts Andris Garklāvs, Limbažu novada dome **NOLEMJ:**

1. Apstiprināt rūpnieciskās komerciālās zvejas tiesību nomas Baltijas jūras piekrastes ūdeņos, kas robežojas ar Limbažu novada administratīvo teritoriju, 2022. gada 11. marta atklātās izsoles rezultātus, nosakot, ka rūpnieciskās zvejas tiesību nomas tiesības komerciālai zvejai **uz vienu gadu uz 1 (vienu) reņģu stāvvadu tiek atzītas SIA “Baņķis”**, reģistrācijas Nr. 50003253041, juridiskā adrese: Pērnavas iela 51, Salacgrīva, Limbažu nov., LV-4033, par nosolīto cenu 184,86 EUR (viens simts astoņdesmit četri eiro un 86 centi).
2. Uzdot Limbažu novada pašvaldības Skultes pagasta pakalpojumu sniegšanas centra vadītājas p.i. K. Mežapuķei noslēgt rūpnieciskās komerciālās zvejas tiesību nomas līgumu ar šī lēmuma 1. punktā minēto personu.
3. Rūpnieciskās komerciālās zvejas tiesību nomas slēgtās izsoles rezultātā iegūtos līdzekļus ieskaitīt Limbažu novada pašvaldības budžetā.
4. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
5. Lēmumu var pārsūdzēt Administratīvās rajona tiesas Valmieras tiesu namā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.

**Lēmums Nr. 359**

**9.**

**Par Limbažu novada domes priekšsēdētāja vizīti sadraudzības pašvaldībā Handewittā Vācijā**

Ziņo Ilga Tiesnese, debatēs piedalās D. Straubergs

 Dome ir iepazinusies ar sagatavoto lēmuma projektu:

“Limbažu novada domes priekšsēdētājs Dagnis Straubergs ir saņēmis uzaicinājumu piedalīties sadraudzības pašvaldības Handewitt Vācijā 2022.gada kopienas svētkos no 22. līdz 25.aprīlim. Svētku laikā godinās Handewitter pilsoņus un notiks pieņemšana pie Handewittas mēriem Tomassa Rasmusena un Volfganga Henninga kungiem.

Pamatojoties uz likuma „Par pašvaldībām” 21.panta pirmās daļas 27.punktu, Ministru kabineta 12.10.2010. noteikumiem Nr.969 „Kārtība, kādā atlīdzināmi ar komandējumiem saistītie izdevumi”, Limbažu novada pašvaldības 2022.gada 27.janvāra noteikumiem Nr.4 “Par atlīdzību un sociālajām garantijām Limbažu novada pašvaldības darbiniekiem un amatpersonām” 26.punktu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, Limbažu novada dome **NOLEMJ:**

1. Deleģēt Limbažu novada pašvaldības domes priekšsēdētāju Dagni Straubergu piedalīties sadraudzības pašvaldības Handewitt Vācijā 2022.gada kopienas svētkos no 22. līdz 25.aprīlim.
2. Apmaksāt komandējuma dienas naudu, ceļa izdevumus un izdevumus par naktsmītni no budžetā paredzētajiem līdzekļiem.
3. Kontroli par lēmuma izpildi noteikt Limbažu novada pašvaldības domes priekšsēdētāja pirmajam vietniekam.”

Iepazinusies ar ziņojumu un domes priekšsēdētāja D. Strauberga informāciju, **atklāti balsojot: PAR** – nav, **PRET –** 3 deputāti (Edžus Arums, Lija Jokste, Rūdolfs Pelēkais), **ATTURAS –** 5 deputāti (Jānis Bakmanis, Māris Beļaunieks, Dāvis Melnalksnis, Dagnis Straubergs, Regīna Tamane), balsojumā nepiedalās deputāts Andris Garklāvs, Limbažu novada dome **NOLEMJ:**

lēmuma projekts noraidīts.

**Informācija**

Limbažu novada pašvaldības Domes priekšsēdētājs D. Straubergs informē, ka pašvaldībā ir saņemts iesniegums par Limbažu kultūras nama vadītāja amata vietas konkursu. Ir izdots rīkojums apturēt līguma slēgšanu ar domes sēdē apstiprināto amata kandidātu. Limbažu novada pašvaldības Limbažu novada administrācijas Juridiskās nodaļas vadītājas vietnieks J. Graudiņš sniedz atzinumu par konkursa procedūru.

Sēdi slēdz plkst. 14.10

Sēdes vadītājs D. Straubergs

Sēdes protokoliste D. Tauriņa

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**